فاطمة الزهراء عمور، وزيرة للسياحة والصناعة التقليدية والاقتصاد الاجتماعي والتضامني، اليوم فمجلس النواب ملقاتش باش تجاوب البرلمانيين بخصوص أزمة قطاع السياحة، خصوصا وان الوضعية ديال الفنادق والمطاعم السياحية والصناعة التقليدية والبازارات مزرية والعاملين واكلين الدق. ناس ملقاتش متاكل على حد تعبير نائب برلماني، اغلاق الحدود تسبب فاختناق هاذ القطاع، والابناك زادت قتلات السياحة والمستثمرين فهاد القطاع مهددين يمشيو للحبس وكاين لي مشا بسبب الشيكات. الوزيرة ملقاتش باش تجاوب، من غير ترديد غانشوفو وغانجتمعو وغانشوفو، واضافت ” غانشوفو مع الابناك”. ومور تعقيبات النواب رفضت الوزيرة تجاوب واخا عندها وقت، وكثر من هادشي تعاملت هاد الوزير بطريقة عبيطة مع عدد من الصحافيين لي بغاو يسولوها. 
ملقاتش حلول وتهربات من الأسئلة.. وزيرة السياحة للمتضررين من الإغلاق: غانشوفو مع الابناك